**317/2016.(X.27.) Kgy. sz. határozat**

1. A Közgyűlés a „Javaslat az új egészségügyi központtal kapcsolatos döntések meghozatalára” című előterjesztést megtárgyalta, és elhatározta, hogy az új egészségügyi alapellátó központ fogászati kezelőegységeinek beszerzésére a 2017. évben 80.600.000,- Ft összeget biztosít a Szombathelyi Egészségügyi és Kulturális Intézmények Gazdasági Ellátó Szervezete 2017. évi költségvetésében.
2. A Közgyűlés az új egészségügyi alapellátó központban kialakításra kerülő háziorvosi rendelők eszközeinek beszerzésére, és a közös helyiségek kialakítására 2018. évben 12.892.000,- Ft-ot, valamint a Váci Mihály utcai és a Szent Márton utcai fogorvosi rendelő 2 fogászati kezelőegységének cseréjére 13 millió Ft összeget biztosít a Szombathelyi Egészségügyi és Kulturális Intézmények Gazdasági Ellátó Szervezete 2018. évi költségvetésében.
3. A Közgyűlés felkéri a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy az eszközbeszerzések érdekében a szükséges intézkedéseket tegye meg.

**Felelős:** Dr. Puskás Tivadar polgármester

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója /

 **Határidő:** 2017. évi költségvetési rendelet elfogadása (az 1. pont vonatkozásában)

 2018. évi költségvetési rendelet elfogadása (a 2. pont vonatkozásában)

 2018. május 31. (a 3. pont vonatkozásában)